CELEX: 62015CN0520
Language: et
Date: 2015-09-28 00:00:00
Title: Kohtuasi C-520/15: Eelotsusetaotlus, mille on esitanud Consiglio di Stato (Itaalia) 28. septembril 2015 – Aiudapds – Associazione Italiana delle Unità Dedicate Autonome Private di Day Surgery e dei Centri di Chirurgia Ambulatoriale versus Agenzia Italiana del Farmaco (AIFA), Ministero della Salute

30.11.2015   
            
            
               ET
            
            
               Euroopa Liidu Teataja
            
            
               C 398/21
            
         Eelotsusetaotlus, mille on esitanud Consiglio di Stato (Itaalia) 28. septembril 2015 – Aiudapds – Associazione Italiana delle Unità Dedicate Autonome Private di Day Surgery e dei Centri di Chirurgia Ambulatoriale versus Agenzia Italiana del Farmaco (AIFA), Ministero della Salute
   (Kohtuasi C-520/15)
   (2015/C 398/26)
   Kohtumenetluse keel: itaalia
   
      Eelotsusetaotluse esitanud kohus
   
   Consiglio di Stato
   
      Põhikohtuasja pooled
   
   
      Kaebuse esitajad: Aiudapds – Associazione Italiana delle Unità Dedicate Autonome Private di Day Surgery e dei Centri di Chirurgia Ambulatoriale
   
      Vastustajad: Agenzia Italiana del Farmaco (AIFA), Ministero della Salute
   
      Menetluses osalesid: Roche SpA, Novartis Farma SpA, Regione Marche
   
      Eelotsuse küsimus
   
   Kas Euroopa Liidu põhiõiguste harta (EÜT 2000, C 364, lk 1) artikli 47 teise lõiguga, kus on sätestatud, et igaühel on õigus õiglasele ja avalikule asja arutamisele mõistliku aja jooksul sõltumatus ja erapooletus seaduse alusel moodustatud kohtus, ja mis tagab õiguse õiglasele kohtumenetlusele, harta artikliga 54, mis keelab õiguste kuritarvitamise, samuti Roomas 4. novembril 1950 allkirjastatud Euroopa inimõiguste ja põhivabaduste kaitse konventsiooni artikli 6 lõikega 1, mis näeb ette, et igaühel on õigus õiglasele ja avalikule kohtumenetlusele mõistliku aja jooksul sõltumatus ja erapooletus, seaduse alusel moodustatud kohtus, on vastuolus sellised siseriiklikud õigusnormid, mis vastavalt Vabariigi Presidendi 24. novembri 1971. aasta dekreedi nr 1199 artiklile 10 ja 2. juuli 2010. aasta seadusandliku dekreedi nr l04 artiklile 48 lubavad kõrgeimas halduskohtus (Consiglio di Stato), kus asja arutatakse ainsa kohtuastmena, ainult ühel erakorralise menetluse poolel ilma kaebuse esitaja või sama kohtuasja teiste menetlusosaliste nõusoleku või taotluseta nõuda kohtuasja saatmist piirkondlikku halduskohtusse (Tribunale Amministrativo Regionale) arutamiseks esimese kohtuastmena?